د غزني منارونه

د غزني منارونه په مرکزي افغانستان کې دوه ښکلي منارونه دي، چې د دولسمې پېړۍ په نیمایي کې جوړ شوي او د بهرام شاه د ژوند پاتې شوې یادګارونه دي.C.E. Bosworth, The Later Ghaznavids, (Columbia University Press, 1977), 115.   دواړه منارونه یو له بل څخه 600 متره واټن لري او د غزني په ختیځ کې په یوه خلاصه او تاریخي سیمه کې موقعیت لري. 

دواړه منارونه چې د پخو خښتو څخه جوړ شوي ۲۰ متره لوړوالی لري  د منارونه د  قرآن کریم په آیتونه او د منظمې سطحې هندسي شکلونو سره سینګار شوي. په ۱۹۶۰ لسیزه کې، د منارونو د ساتنې لپاره یوه لنډه هڅه وشوه، او د دوی په بامونو کې فلزي پاڼې کېښودل شوې.  

 شاليد 
د غزني د دولسمې پېړۍ منارونه د غزني ښار تر ټولو مشهور تاریخي اثار دي او د غزنویانو د واکمنۍ له اثارو څخه دي. هر منار د هغې د جوړونکي په نوم نومول شوی، چې عبارت دي له: د دریم مسعود منار (۱ې۹۹-۱۱۱۵ میلادي کال) او د بهرام شاه منار (۱۱۱۸-۱۱۵۷ میل کال).  د درېیم مسعود ماڼۍ برجونو ته نږدې جوړه شوې وه. 

منارونه لوړ وو؛ خو د وخت په تېرېدو سره یې پورتنۍ برخې زیانمنې او وېجاړې شوې. د درېیم مسعود د منار یوه برخه د ۱۹۰۲ کال د زلزلې له امله زیانمنه شوه.   چې ښه ليد يې د ۱۹۰۲ کال د زلزلې څخه مخکې انځورونو کې په څرګنده توګه کتل کېدای شي.

 ستونزې 
د غزني منارونه په سمه توګه نه ساتل کېږي او دواړه برجونه د طبیعي پېښو او د افغانستان سیاسي بې ثباتۍ له کبله زيانمن شوې دي. د برجونو د ساتنې لپاره په ساحه کې هېڅ امنیتي تدابير نه دي نيول شوي، او د اوبو د ننوتلو مخنیوي لپاره د چتونو ترمیم ته اړتیا لري. 

د برجونو په دېوالونو کې پېچلي تفصیلي سینګار شوي نمونې، د قرآن کریم آیتونه، ټول د واورې او باران له امله په چټکۍ سره خرابېږي. په سیمه کې د وخت په تېرېدو سره سیلاوونو د دې برجونو وېجاړولو او تخريب کې چټکه ونډه لرلې ده.

 اړوند ليکنې 

 د جام منار
 منار
 غزني

 سرچینې